Jeg accepterer, at fra nu af
vil min adgang til min hukommelse være rumligt bestemt.
Jeg vil ikke kunne få adgang til minder udefra,
når jeg befinder mig på Lumons adskilte kælderetage,
og heller ikke bevare arbejdsminder, når jeg kommer op.
Jeg er bevidst om, at denne ændring
er omfattende og uigenkaldelig.
Jeg siger det her af egen fri vilje.
Okay. Så er den i kassen.
Kom med mig.
Din arbejdspersonlighed vågner på den adskilte etage om nogle timer.
Næste gang du selv er bevidst, er i aften i elevatoren op igen.
Okay.
I elevatoren er der et gelænder i hoftehøjde, hvis du bliver svimmel.
Hold da op.
Jeg elsker at se solopgangen på hans ansigt.
Vidste du, at han drak tre rå æg med mælk hver morgen?
Det har jeg hørt.
Hans yndlingsmorgenmad.
Vi gør dig klar herinde.
- Godmorgen, Lawrence. - Godmorgen.
De siger, det ikke gør ondt.
KETAMIN
Bare slap af.
Nu vibrerer det lidt.
LUMON ADSKILLELSE MIKROCHIPTEKNOLOGI
Jeg møder dig deroppe og fortæller, hvordan det gik.
Undskyld, hvis jeg bliver hysterisk.
Tænk ikke på det. Jeg glæder mig til at møde dig.
Hej, Helly.
Hvad sker der?
Dejligt at se dig.
Din orientering har været rigtig sjov.
Hvor er jeg?
Nogle gange sker der det, når en nyansat skal vænne sig til adskillelsen,
at vi hjælper dem ved at lade dem opleve overgangen instinktivt ude ved trappen.
Åh nej. Prøver jeg at komme ud?
Nej.
Det er en del af processen. Hvis du vender dig om og går ind igen, er det klaret.
Hejsa.
- Hvad fanden? - Det er okay.
Det er ikke noget problem.
Vil du prøve igen? Måske med lidt ekstra gejst?
Hej.
Jeg er ude ved trappen.
Det går nogenlunde.
- Nej, hun... - Fuck!
Jeg ringer lige tilbage.
Wow.
Du er godt nok nysgerrig.
- Jeg vil ikke være derinde, vel? - Du skal lære, at du gerne vil.
Da vi hørte, at du kom herned, føltes det som et mirakel.
Det, du gør, er fantastisk.
Hej, gamle ven!
Det var én dag.
LUMON SENIORFORFINERS MORGENTJEKLISTE
FYLD SÆBEDISPENSEREN PÅ TOILETTET.
ANERKEND PORTRÆTTET AF KIER EAGAN. SELV-VURDERING: KAN JEG VÆRE LEDER I DAG?
RWANDISK KAFFE
PERSONALEHÅNDBOG
Hej.
- Hej. - Er det i morgen nu?
Ja.
Altså, det er mandag.
- Har det lige været weekend? - Ja.
- Det føles ikke, som om jeg har været væk. - Sådan føles aftener og weekender her.
- Som ingenting? - Man vænner sig til det.
Det hjælper at fokusere på søvnens virkning,
når vi ikke selv oplever den.
Man kan føle, at man har ny energi eller er glad.
Mindre anspændt i skuldrene. Livlig.
Så klokken er 9.05?
Ja, vi ankommer også forskudt, så vi ikke møder hinanden udenfor.
Det er åbenbart vigtigt.
Så vi er nok ikke venner.
Det er vi nok ikke.
Min nuværende fil hedder "Tumwater"…
VELKOMMEN TIL LUMON-FAMILIEN
...som jeg gik i gang med for 11 uger siden. "Tumwater" i ét ord.
Skal jeg tage noter?
- Nej. - Jeg har sorteret 96%,
hvormed jeg har optjent fire af de fem frynsegoder,
deriblandt de viskelædere og fingerfælder, du kan se her.
100% er niveau fem. Så får man et karikaturportræt.
Jeg har oparbejdet en nærmest pinlig mængde i den sammenhæng.
- Wow. - Korrekt.
Hver af dem er lig med en komplet fil i systemet.
Så det er den bedste belønning?
Procentmæssigt, ja. Men når vi vores kvartalsmål,
bliver en af os kvartalets forfiner,
og så får man sgu en vaffelfest.
Undskyld, en vaffelfest?
Rolig nu, pomfrit.
Jeg tager med garanti titlen i dette kvartal, så bare glem det.
Hvad med Marks krystalhoved?
Det er ikke en præmie. Det er bare noget, de gav ham.
Helly, vil du tænde for konsollen?
Okay.
Det... Undskyld.
Mark, undskyld, jeg afbryder. Jeg ved godt, du oplærer Helly.
Jeg opdagede bare lige, at du har fjernet vores gruppefotos.
Ja, vi får taget nye billeder til Hellys fest i dag.
Okay, det her er Siena-filen.
Alle de data, du kan se, hører til i en af fire hovedkategorier.
Vi kategoriserer kodelinjerne
og sorterer dem derefter ligeligt mellem fem digitale spande.
Festligt.
Prøv dig lidt frem. Brug pilene.
Jeg mener, at de gamle billeder bør blive på bordene,
indtil de nye kommer.
Ja.
- Burde det her sige mig noget? - Nej.
Nej, al data leveres oppefra og er krypteret.
Hvordan skal jeg så kategorisere det?
Hvad?
Hver kategori af tal er opstillet i en rækkefølge, der frembringer
en følelsesmæssig reaktion hos forfineren.
Så Kat 1-tal føles eksempelvis på en særlig måde, når man ser dem.
De er på en måde foruroligende. Uhyggelige.
- Uhyggelige? - Jeg ved det godt.
Så jeg skal kigge i regnearket og finde tal, der er uhyggelige?
Det lyder dumt, og Mark sagde det dumt.
Er tallene blodige? Messer de?
Det giver først mening, når man ser det, og det kan tage tid.
Mark, jeg har udprintet afsnittet i håndbogen om gruppebilleder.
Det kan du med fordel se på, når du har et øjeblik.
- Tak. - Undskyld.
Er jeg fanget her?
På hvilken måde?
Hvis jeg hader at være her og vil sige op. Kan jeg det?
Hør her.
Hvis du er utilfreds,
kan du indgive en opsigelse, som dit jeg udenfor kan se på.
Held og lykke med at få den godkendt.
Typisk bliver de afvist. Desuden så... Du ved nok.
Hvad?
Eftersom den her version af dig kun findes her hos Lumon,
vil din opsigelse koste dig livet, som du kender det.
Hej, forfinere.
Lækkert. Melon.
Hej, mr. Milchick.
Helly. Velkommen.
Jeg er ellevild over at se, hvor godt du allerede passer ind.
Kontoret føles komplet.
Lad os så få gang i festen.
Altså... Jeg hedder som bekendt Irving.
Jeg har arbejdet her i tre år.
Noget særligt ved mig er, at jeg kender alle Lumons ni kerneværdier.
Super. Hvad er den allerbedste?
Alle ni.
Men i dag tror jeg, jeg vil sige "begejstring."
Storartet.
Ingen tillidsøvelser i dag, Irv.
Aha.
Nej.
Hej. Jeg hedder Helly.
Jeg har arbejdet for Lumen i...
...ti timer i alt, og...
Beklager. Jeg ved ikke noget om mig selv.
Det gør du da, Helly.
Det gør jeg altså ikke.
Jeg tog vel hjem i går aftes, men om det var til et hus med familie eller...
Jeg forestiller mig, at min uder bor på en flodbåd.
Undskyld, udere er...
Det er os udenfor.
Du så din i videoen i går.
Der er noget, jeg gerne vil sige til hende. Kan jeg optage et svar?
Du vil opdage, at kommunikationen mellem vores selv
er ret indskrænket.
Kan jeg skrive en seddel til hende?
Heldigvis er elevatorerne udstyret med såkaldte "kodedetektorer."
Beskeder kommer ikke igennem.
De er som metaldetektorer for skrifttegn.
- Åbenbart opfundet af Lumon. - Det er nemlig rigtigt.
Okay. Hvad så, hvis...
Du er vist ikke helt med, Helly.
Må jeg?
Venner, det er Helly. Hun er 30 år, kan ikke tåle mandler og har svag emalje.
Hun er 168 cm høj og er dermed den fjerdehøjeste på jeres kontor,
og hendes hår er, hvad man vil kalde skulderlangt.
Når jeg ser hende sammen med jer, han hun helt klart en familie.
Den er svær at følge op på.
Så jeg vil bare sige, at jeg hedder Mark.
Jeg har arbejdet for Lumon i to år, og jeg er totalt pjattet med den her leg.
Godt forsøgt, min ven. Du sagde det helt samme sidst.
Fair nok.
Altså, jeg...
Jeg brød reglerne i morges.
Jeg støvede de gamle gruppebilleder af. Dem med Petey. Det gjorde mig bare...
...trist til mode.
Og nok også...
...bekymret for, om jeg kan køre MDF, som han gjorde.
Helt enig. Jeg deler den bekymring.
Så jeg...
...fjernede dem fra bordene og lagde dem i skabet,
hvilket vi ikke har lov til.
Det kan jeg godt huske. Jeg gjorde indsigelse.
Tak, fordi du siger det, Mark.
Jeg synes, det er en sød reaktion.
Men det undrer mig, at du reagerer sådan, når det er Petey,
og ikke, når det for eksempel er Carol D.
Men vi vidste på forhånd, at Carol D. skulle stoppe.
Hendes uder havde filmet en takkevideo.
Petey var bare væk.
Og jeg ved ikke,
om han har fået et nyt job eller ligger stangstiv på en strand eller er død...
Så er det nok.
Det er et godt tidspunkt at minde os selv om,
at sådan noget som døden kun findes udenfor.
Ikke her.
Livet hos Lumon er beskyttet mod den slags ting.
Jeg vil mene, at en god potentiel reaktion på det fra jeres side er taknemlighed.
Jeg vil også mene, at melonen ikke bliver bedre af at stå og vente.
Beklager, jeg afsporede legen.
Det troede jeg, jeg selv gjorde, men du formåede at gøre den endnu værre.
Hvordan vil du finde ud af, om Petey er okay?
Milchick gjorde det vist ret klart.
Vil du ikke spørge mere til din bedste ven, fordi vores babysitter siger det?
Milchick er en rar mand. Når han siger noget, er det bedst at lytte.
- Det er jeg ligeglad med. - Han kan ikke altid være så rar.
Okay, forfinere!
Lad os tage det nye gruppebillede, inden I bliver oppustede af melonen.
Endelig.
Godt. Find de brede smil frem. Husk, at I skal se på det hver dag.
Sig "taknemlighed."
Taknemlighed!
Sig "begejstring."
Begejstring!
Helly? Hvad laver du?
Jeg tror bare ikke, jeg vil arbejde her længere. Beklager.
Hvad mener du?
Jeg siger op.
Jeg magter ikke at sortere filer, at undvære solen og at miste mine venner.
- Det er ikke lige mig. - Der er jo kodedetektorer.
Ved du det? Har du prøvet? Det lyder ærligt talt som opspind.
Helly!
Kom nu. Du ved ikke...
Åh nej. Kom nu.
Pis. Mr. Graner?
Kom så ud.
Hvad har vi her?
Du må hellere følge med mig.
Mr. Graner.
Hej. Jeg kan se, at De har fundet min vildfarne elev.
Tak for hjælpen. Som altid.
Sedlen.
Det er lidt pinligt, men det er min første oplæring,
og jeg må have glemt at gennemgå reglerne for datasmugling med Helly.
Undskyld. Det er Helly.
Helly, mr. Graner.
Ja.
Ja, så hvis Helly udløste kodedetektorerne,
må jeg tage den på min kappe, og det beklager jeg. Oprigtigt.
Er du stor afdelingschef nu, Mark S.?
Altså...
Så er den på din kappe. Kom så.
PAUSERUM
Mark.
Så du er doula?
Jordemoder faktisk.
Hvor mange fødsler har du så... Jeg ved ikke... set?
Over 300?
De fleste hjemme i Montana.
- Wow. Det er da virkelig fedt. - Ja.
Det er godt nok et stort antal.
Ja, vi får to om dagen.
Typisk.
Er det så omkring ti om ugen?
På en arbejdsuge på fem dage, eller...
- Ja, deromkring. - Ja. Okay.
- Er det et baggrundstjek for din søster? - Nej. Du virker dygtig.
- Det var for sjov. - Det ved jeg godt.
Tak.
Nå. Lumon?
- Ja. - Som halvdelen af byen.
Og halvdelen af mig. Det var en joke.
Den var sjov.
Ja. Jeg arbejder i arkivafdelingen som en slags erhvervshistoriker.
En masse følsomt materiale. Det er årsagen til...
Så du ved ikke...
...hvem du arbejder sammen med, eller hvad du laver eller noget andet?
Det er tanken.
- Hvad, hvis man smugler en seddel ind? - Det kan man ikke.
Så...
- ...du kan have en kæreste hos Lumon... - Tak.
...uden at vide det.
Hvis du får en kæreste herude, ved du det ikke derinde.
Du kan blive gift og få børn
og glemme alt om dem i otte timer hver dag
resten af livet.
Synes du ikke, at det er syret?
For nogle mennesker er det hele pointen.
Så som lokal føles det her som en rimelig temperatur for dig?
Teknisk set kommer jeg fra Ganz.
Og du skulle nødig snakke.
Er der ikke sygt koldt i Minnesota med alle søerne?
Jo, der var enormt koldt i Minnesota,
den ene gang jeg var på besøg der fra mit hjem i Montana.
- Så det er to forskellige steder. - Ja.
Bor du i en af Lumons boliger?
Du får det til at lyde som et kollegie.
- Nej, jeg mente bare... - Jeg bor i Baird Creek.
Og ja, de boliger får tilskud fra den virksomhed, jeg arbejder for.
Har du et øjeblik til at høre om børns hjerner?
Og adskillelse på arbejdspladsen?
- Fedt. WMC er ude på rov. - Hvem?
De fleste adskilte ser aldrig solen.
Whole Mind Collective. De er skønne.
Har du et øjeblik til at høre om børns hjerner?
Ellers tak.
Har I et øjeblik til at høre om børns hjerner?
- Ja. - Perfekt!
Vi promoverer et lovforslag,
der skal forhindre firmaer som Lumon i at gennemtvinge legaliseret adskillelse her.
Gennemtvinger de det?
Det er det, de arbejder på. Og Jame Eagan vil adskille børn...
Hvad med de selvlemlæstende typer, der gør det frivilligt?
Jeg har hørt, at nogle af dem er så vildledte,
at de ikke selv ved, at de er ofre.
Jeg har også hørt, at hvis man er adskilt,
ender man i to forskellige helveder. Passer det?
Hvis du vil drage nytte af tvangsarbejde...
- Tvangsarbejde? - ...så er det op til dig.
Fucking seriøst?
- Så! - Ja.
Tvangsarbejde? Okay. Så folk sætter altså sig selv i fængsel?
Er du fanget lige nu?
Seriøst. Dit gamle jeg valgte, at du skulle gå herhen
og være et barnligt røvhul over for folk.
Adskillelse er undertrykkelse, narrøv.
Det er sandelig høvisk tale af en...
Hvor gammel er du? 12?
Er du 12 år? Er du overhovedet begyndt i gymnasiet?
Okay. Kom.
Mrs. Selvig.
En forsoningsgave.
Er vi uvenner?
Jeg kan bare ikke glemme de dumme skraldespande.
Det er altså helt unødvendigt, men det er pænt af Dem. Tak.
Vil De ikke indenfor? Jeg har mælk.
- Jamen tak! - Ja.
Jeg eksperimenterer med kamille, så jeg bliver ikke sur, hvis du væmmes ved dem.
Det gør jeg næppe.
Venter du stadig på, at den tredje pære kommer til live af sig selv?
Nå ja. Jeg glemmer hele tiden at få den skiftet.
Du dufter dejligt. Har du været på date?
På en måde. Min søster prøvede at smede mig sammen med sin doula eller jordemoder.
Der var ingen gnist.
Lad os nu se. Jeg...
Wow.
De smager fortryllende.
Min afdøde mand var tømrer, og inden sin død sagde han,
at han ville gå i gang med at bygge et hus til os i det hinsides.
Der skulle være en lille gæstebolig omme på bagsiden af huset,
hvis jeg fandt en ny mand, inden jeg nåede frem.
Det er... vel nok sødt.
Ja. Han tegnede endda skitser, som jeg har i min håndtaske.
Kig forbi butikken, ikke?
Så får du en badebombe med gråbynke, der får dig til at sove som en sten.
Jeg skal prøve.
Godnat, mrs. Selvig.
GEMMAS KREAARBEJDE
Sikken frækhed. Min nye partner er en kvinde.
Du kunne godt have nævnt det noget før.
Du skal undgå at begå en bøf... ikke tage ud efter en bøf.
STOP ADSKILLELSE!
ADSKILLELSE FRARØVER ARBEJDEREN DEN MORALSKE SELVBESTEMMELSE.
Seth Milchick, Lumon Industries.
Mr. Milchick, det er Mark Scout.
Jeg er adskilt og har personalenummer 4502.
Mr. Scout, hvor hyggeligt. Hvad kan jeg gøre for Dem?
Jeg vågnede og havde det ret skidt. Jeg beklager, at jeg først ringer nu.
Åh nej. Må jeg spørge, hvor alvorligt det er?
Det er bare lidt bøvl med maven. Jeg bør være tilbage i morgen.
Det var trist. Din inder bliver ked af at gå glip af dagen.
God bedring, ikke, mr. Scout?
- Hvor er Mark? - Jeg har også savnet dig.
Han burde komme først ned nu. Du tror vel ikke...
Han er vel syg. De fyrer ikke både ham og Petey på én uge.
Det håber jeg sandelig ikke. Kvartalsdeadlinen nærmer sig,
og jeg går ikke efter at blive afdelingschef.
Wow. Med tanke på at du er blevet straffet for at sove på jobbet, er du ret kæphøj.
Undskyld. Det var...
Jeg kan ikke gøre for, at jeg var ældre end dig, da jeg blev ansat.
Det hører aldrig op, vel?
Et uendeligt slid.
- Hvor er Mark? - Syg eller fyret. Formentlig syg.
De ville ikke fyre ham for min seddel, vel?
Nej, han tog sin straf i pauserummet i går.
Han sagde, at han var syg.
- Lød han syg? - Det ved jeg ikke. Den var gal med maven.
Spøjs timing.
Viskelæderne er mest til pynt, for vi har ingen blyanter.
Fingerfælder er sjove, når man bruger dem sikkert.
De er mere et symbol på, hvor langt man er nået i filen.
- Hvorfor gøres filerne ikke altid færdige? - De er der i begrænset tid.
I gennemsnit bliver vi færdige med en ud af fem filer, før de udløber.
Det er bedre end førhen inden Marks begynderheld.
Begynderheld?
Nej!
Irv?
Undskyld.
Irving?
Den tid, du blundede, bliver trukket fra din uders løn.
Det bliver sværere end det at genoprette min og miss Cobels tillid til dig.
Jeg er virkelig ked af det.
Ingen higer efter at smide dig i pauserummet.
Vi snupper et tjek hos miss Casey i wellness og tager den derfra, ikke?
Tak, mr. Milchick.
LAD IKKE SVAGHEDEN FLYDE I DINE ÅRER. KIER EAGAN
TÆM DIT TEMPERAMENT. KIER EAGAN
Endnu intet uhyggeligt.
Åh nej! Et firtal!
Drop det pis.
Som sagt forstår du det, når du ser det, så bare vær tålmodig.
Hvad er det overhovedet for nogle tal? Ved vi, hvad det er, vi renser?
Min teori?
Havet.
Havet?
Ja. Tænk over det.
Hvis vores udere deroppe får deres hjerner adskilt,
må det sgu stå ret slemt til. Hungersnød, pest og så videre.
Hvad gør en desperat menneskehed så?
Befolker havet?
Befolker havet.
Men først sender man sonder ned i havet for at rense det
for livsfarlige ål og den slags, som vi ikke kan bo side om side med.
Så vi sender sonder ned, de sender os krypteret data,
vi fornemmer, hvad der er ål, og giver besked om, hvad der skal bortsprænges.
Er det den fremherskende teori?
Nej. Irv mener, at vi klipper bandeord ud af film.
Men hvad er det så? Hvad er det egentlig, vi arbejder på dernede?
Jeg ved det ikke.
Jeg troede, det gav mere mening uden adskillelsen, men...
De isolerer os fra de andre afdelinger. Vi ved ikke engang, hvor mange der er.
Men jeg har været reintegreret i to uger nu.
Jeg har kortlagt etagen.
Jeg gemte originalen til dig, da jeg stoppede.
PAUSERUM
Er du okay?
Undskyld.
Reintegrationssyge.
Det har jeg aldrig hørt om.
Jeg er det første skvadderhoved, der har haft det.
Det hjælper ikke at bo i et røvkoldt drivhus, men jeg kan ikke tage hjem.
Hvad er det, der foregår dernede, som er så slemt?
Der er et rum...
Der kommer vi ind, når vi ikke opfører os ordentligt.
Hvad er det?
Jeg er bange for, at du ikke beklager.
Jeg beder Dem. Jeg beklager virkelig.
Vær venlig at læse udtalelsen igen.
Tilgiv mig for den skade, jeg har påført verden.
Ingen andre kan bøde for mine ugerninger, og kun i mig skal skændslen leve videre.
Jeg er taknemlig for at være blevet opdaget,
så mit fald blev dæmpet af dem med rynkede hænder.
Jeg kan kun beklage og angre, og det er det, jeg gør.
Du mener det desværre ikke. Prøv venligst igen.
Tilgiv mig for den skade, jeg har påført verden.
Ingen andre kan bøde for mine ugerninger.
Hvad fanden er det?
Det er pauserummet.
- Undskyld. - Nej, jeg siger undskyld.
Jeg troede ikke, at her var nogen.
Jeg er på vej ud fra min konsultation.
Jeg var lige på vej ind. Jeg brugte ventetiden på at beundre kunstværket.
Det maleri hang i evighedsfløjen i mange år.
Ja. Det knuste mit hjerte, da de fjernede det.
Det passer bedre ind her. Det giver ro.
Jeg hedder Irving. Makrodata Forfinelse.
Er du afdelingsleder?
Tja. Optik og Design.
- En afdeling med to personer, så knap nok. - Så det her er altså dit værk?
Vi maler dem ikke. Vi hænger dem op.
Jeg var vild med Ambrose-cyklussen i teambuildingrummet i sidste kvartal.
Jeg havde aldrig set den før.
Det er sjældent, man møder en sofistikeret person.
De fleste tænker kun på O&D, når der kommer nye håndbøger.
Dem er jeg også vild med.
Ja?
Der kommer nye i næste måned.
Det hidtil bedste design i mine øjne.
Wow! Nu vil jeg ikke tænke på andet indtil da.
Irving?
Godt, Irving.
Jeg vil gerne dele nogle oplysninger om din uder med dig.
IRVING B - WELLNESSCENTER PATIENT UDER-OPLYSNINGER
Da din uder er en mønsterborger, må det være behageligt for dig at høre.
Bare slap af i kroppen, og vær åben for oplysningerne.
Nyd hver af dem lige meget.
Oplysningerne må ikke deles med nogen uden for dette rum.
Men her og nu kan du frit nyde dem.
Din uder er gavmild.
Din uder er glad for musik og har en stor pladesamling.
Din uder er venlig over for både børn og de ældre og de sindsforvirrede.
Din uder er stærk og hjalp nogen med at løfte en tung genstand.
Din uder går til mange fester og er populær blandt de andre deltagere.
Din uder kan godt lide film og har en maskine, der kan afspille dem.
Din uder er pragtfuld og er en dygtig, yndefuld svømmer.
Beklager.
Prøv venligst at nyde hver oplysning lige meget
uden at vise forkærlighed for én fremfor de andre.
Det koster ti point. Nu har du 90 tilbage.
- Point? - Undlad venligst at sige noget.
Din uder vandt et spil for to uger siden.
Din uder sætter pris på vand.
Et billede af din uder med et trofæ var engang i avisen.
Din uder frygter hverken voldsmænd eller slyngler.
Din uder kan godt lide lyden af radar.
Din uder er en mester udi kys og elskov.
Beklager.
Undlad venligst at reagere på specifikke oplysninger.
Der røg der ti point.
- Jeg ville bare... - Lad være med at sige mere,
for så ryger alle de resterende point, og så er wellnesskonsultationen slut.
HØJST TO POLETTER OM DAGEN PER PERSON
Okay.
EDAMAME - ROSINER - PEANUTS - SLIK
BLÅBÆR - GINSENG SOLSIKKEKERNER - PEBERMYNTEPASTILLER
ROSINER
Er det kun elevatorerne, der har kodedetektorer? Eller også trapperne?
For pokker. Også trapperne. Hvorfor?
Hvis ingen accepterer opsigelserne, hvem siger så, at de bliver afleveret?
Glem nu tanken om at smugle informationer.
Men hvor skarpe er scannerne? Kan man narre dem med syrede bogstaver?
- Hej, unger. Hvad skal vi have at spise? - Nej!
- Hvordan gik det til wellness? - Godt. Det var meget opfriskende.
Jeg mødte lederen af O&D.
Burt? Jeg har mødt den narrøv. Du sagde ikke, hvor vi er, vel?
Burt er ikke en narrøv. Og nej.
Jeg spørger af hensyn til afdelingen.
- Jeg behøver ikke sige... - Det er en myte.
Lad ikke, som om du tænker på afdelingen. Du vil bare have din vaffelfest.
Så må du sgu meget undskylde. Vi skal kunne lide frynsegoderne.
"Alle under Lumons vinger skal glædes over de rigelige motiverende belønninger."
Du skal ikke forvrænge afsnit fra håndbogen. Okay?
- Lad være med det. - Gutter?
Lumon har behandlet os godt, og det...
Gutter!
Det der.
Jep.
Hvorfor gør det...
Du skal bare inddæmme de dårlige data, som jeg viste dig.
Kan du se omkredsen?
Ned i spanden med det.
Bum. Så er det kraftedeme forfinet.
Sådan, Helly. Hip, hip.
De var uhyggelige. Tallene var uhyggelige.
Her er sofaen. Jeg finder en sovepose til dig.
Du er velkommen til at tage et bad.
Hvad antyder du?
Tak, fordi du gør det her, Mark.
Jeg gik ud fra, at mit arbejdsselv ville blive rasende,
hvis jeg lod dig sove i et drivhus.
Lyset sidder til venstre.
Er du okay derude?
Ja! Ja, jeg klarer mig.
Petey, er du okay?
TIL MINDE OM CALEB SMITH
Tekster af: Eskil Hein